
	REPUBLIKA SRBIJA - AP VOJVODINA

OPŠTA BOLNICA “Đorđe Joanović”

Zrenjanin, ul. Dr Vase Savića br. 5

Tel: (023) 536-930; centrala 513-200; lokal 3204

Fax: (023) 564-104

PIB 105539565    matični broj: 08887535

Žiro račun kod Uprave za javna plaćanja 840-17661-10

E-mail: zrenjaninska.bolnicazr@gmail.com     www.bolnica.org.rs


Zrenjanin, ______.2022. god.

Del. broj:  13 - 
1. OPŠTA BOLNICA “ĐORĐE JOANOVIĆ” ZRENJANIN, dr. Vase Savića broj  5 

    (u daljem tekstu ovog ugovora: Naručilac) koju zastupa v.d. direktora dr Igor Kitaresku
Šifra delatnosti:   
8610 

Matični broj:       
08887535

Registarski broj:
             8215205520

PIB broj:             
105539565
Tekući račun:     
840-17667-89  koji se vodi  kod Uprave za javna plaćanja  

Tel/fax:                
023/536-930            fax: 023/564-104    

i  (u daljem tekstu ovog ugovora: Privredni subjekt)

2. ___________________________, ___________________, koga zastupa direktor_______________
Šifra delatnosti:
            
Matični broj:     
            
PIB broj:             

Tekući račun:
            
Tel/fax:

            
zaključili su dana ___________.2022. godine

UGOVOR    O    JAVNOJ   NABAVCI   RADOVA

BROJ: 75-JNOP-______/2022
Projektovanje, izgradnja i opremanje objekta i prostora magnetne rezonance
Član 1.


Ovim ugovorom uređuju se prava i obaveze u vezi javne nabavke JNOP 75/2022 – radovi: Projektovanje, izgradnja i opremanje objekta i prostora magnetne rezonance, specificirani u ponudi broj _____ od __.__.2022. godine, koja čini sastavni deo ovog ugovora i koja u potpunosti odgovara tehničkim specifikacijama iz konkursne dokumentacije.
             Ugovor je dodeljen u otvorenom postupku, na osnovu poziva za podnošenje ponuda objavljenog na portalu javnih nabavki.

Član 2. 


Privredni subjekt izvodi, a naručilac ugovara radove - Projektovanje, izgradnja i opremanje objekta i prostora magnetne rezonance, specificiran u ponudi broj ______ od __.__.2022. godine, koja čini sastavni deo ovog ugovora.



 Član 3.

        Ugovorena vrednost radova iznosi _______________ din. bez PDV-a, odnosno _________________ din sa PDV-om.

Sastavni deo ovog ugovora su jedinične cene i komercijalno – tehnički uslovi iz ponude.

Vrednost navedena u stavu 1 ovog člana porazumeva „F-co“ naručioc sa svim troškovima.

                                                          Član 4.

            Ugovorne strane su saglasne da se plaćanje po ovom ugovoru izvrši na sledeći način:  

· Avasno (100%) uplatom na račun Privrednog subjekta, nakon što isti dostavi sredstva finansijskog obezbeđenja, bankarsku garanciju za povraćaj avansnog plaćanja, avansni predračun i menicu za dobro izvršenje posla.
                                                                           Član 5. 

          Privredni subjekt se obavezuje da radove koji su predmet ovog ugovora izvede u roku ne dužem od 90 radnih dana po građevinskom dnevniku, a najkasnije do 01.06.2023. godine. U slučaju nepredviđenih okolnosti ili elementarnih nepogoda rok će se produžiti upisom u građevinski dnevnik za period trajanja vanredne okolnosti.
                                                                           Član 6.

          Ukoliko Privredni subjekt ne završi radove koji su predmet ovog ugovora u ugovorenom roku, dužan je da plati Naručiocu ugovornu kaznu u visini 0,1% od ukupno ugovorene vrednosti za svaki dan zakašnjenja, s tim što ukupan iznos kazne ne može biti veći od 5 % od vrednosti ukupno ugovorenih radova. Naplata ugovorne kazne izvršiće se uz overu nadzornog organa, bez prethodnog pristanka Privrednog subjekta, umanjenjem računa navedenog u okončanoj situaciji. Ako je Naručilac, zbog zakašnjenja u izvođenju ili predaji izvedenih radova, pretrpeo štetu koja je veća od iznosa ugovorne kazne, može zahtevati naknadu štete, odnosno pored ugovorne kazne i razliku do punog iznosa pretrpljene štete. Postojanje i iznos štete Naručilac mora da dokaže. 

                                                                          Član 7. 

           Privredni subjekt se obavezuje da radove koji su predmet ovog ugovora izvede u skladu sa važećim propisima, tehničkim propisima, investiciono - tehničkom dokumentacijom i ovim ugovorom, i da po završetku radova izvedene radove preda Naručiocu. 

           Radi izvođenja radova koji su predmet ovog ugovora, Privredni subjekt se obavezuje da obezbedi radnu snagu, materijal, građevinsku i drugu opremu, izvrši građevinske, građevinsko - zanatske i pripremno-završne radove, kao i sve drugo neophodno za potpuno izvršenje radova koji su predmet ovog ugovora. 
           Privredni subjekt se obavezuje:  

da ispuni sve ugovorene obaveze stručno, kvalitetno, prema važećim standardima za tu vrstu posla i u ugovorenom roku;  

da obezbedi dovoljnu radnu snagu i blagovremenu isporuku ugovorenog  materijala i opreme potrebnu za izvođenje ugovorom preuzetih radova;  

da obezbedi bezbednost svih lica koji učestvuju u radovima, kao i odgovarajuće obezbeđenje skladišta svojih materijala i slično, tako da se Naručilac oslobađa svih odgovornosti prema državnim organima, što se tiče bezbednosti, propisa o zaštiti životne sredine, i radno-pravnih propisa za vreme ukupnog trajanja izvođenja radova do predaje radova Naručiocu;  

da se strogo pridržava mera zaštite na radu;  

da omogući vršenje stručnog nadzora na objektu;
da uredno vodi svu dokumentaciju predviđenu zakonom i drugim propisima Republike Srbije, koji regulišu ovu oblast;  

da postupi po svim osnovanim primedbama i zahtevima Naručioca datim na osnovu  izvršenog nadzora i da u tom cilju, u zavisnosti od konkretne situacije, o svom trošku, izvrši popravku ili rušenje ili ponovno izvođenje radova, zamenu nabavljenog ili ugrađenog materijala, opreme, uređaja i postrojenja ili ubrzanja izvođenja radova kada je zapao u docnju u pogledu ugovorenih rokova izvođenja radova;  

da po završenim radovima odmah obavesti Naručioca da je završio radove i da je spreman za njihov prijem;  da snosi troškove naknadnih pregleda komisije za prijem radova ukoliko se utvrde nepravilnosti i nedostaci;  

da garantuje kvalitet izvedenih radova, upotrebljenog materijala, nabavljene i ugrađene opreme, s tim da otklanjanju nedostatka u garantnom roku za izvedene radove.
da imenuje Odgovornog izvođača radova, izradi Elaborat o uređenju gradilišta, izradi Plan preventivnih mera i prijavi radove Inspekciji rada i sve ostalo predviđeno zakonom i pravilnicima o izgradnji objekata.

sve ateste dostaviti na srpskom jeziku sa verifikacijom od strane ovlašćene i registrovane srpske institucije (kao prevod).

tokom izvođenja radova omogućiti nesmetan rad odeljenja u objektu Nove bolnice na kom će se delom odvijati predmetni radovi kao i u Bolničkom krugu.

sve nastale probleme u tehničkoj dokumentaciji ili prilikom izvođenja radova izvođač je dužan da prijavi nadzornom organu i investitoru upisom u građevinski dnevnik. 

sva oštećenja nastala prilikom izvođenja radova na postojećim objektima, stazama ili instalacijama izvođač je dužan da dovede u prvobitno stanje. 

radno vreme za izvođenje radova je od 7h do 17h radnim danima i vikendom. 

prilikom izvođenja radova ispoštovati sve zakonske normative i tehnologije gradnje.

izvođač odgovara za nivelaciju podloge podova u adaptiranom delu zgrade Nove bolnice. 

povezivanje instalacija na postojeće sisteme Nove bolnice izvesti u dogovoru sa odgovornim licima službe tehnički poslovi i investiciona izgradnja Opšte bolnice Zrenjain.

                                                                           Član 8. 

              Naručilac se obavezuje da Privrednom subjektu plati ugovorenu cenu pod uslovima i na način određen članu 4. ovog Ugovora. Naručilac će obezbediti vršenje stručnog nadzora nad izvršenjem ugovornih obaveza Privrednog subjekta. Naručilac se obavezuje da uvede Privredni subjekt u posao, kao i da mu obezbedi nesmetan prilaz lokaciji. 

                                                                           Član 9. 

        Privredni subjekt je obavezan da prilikom zaključenja ugovora dostavi bankarsku garanciju za povraćaj avansnog plaćanja, u visini od 100% od vrednosti ugovora sa PDV-om.

        Privredni subjekt je obavezan da prilikom zaključenja ugovora dostavi menicu za dobro izvršenje posla sa odgovarajućim meničnim ovlašćenjem i kopijom kartona deponovanih potpisa, u visini od 10% od vrednosti ugovora bez PDV-a.

              Ako se za vreme trajanja ugovora promene rokovi za izvršenje ugovorne obaveze, važnost menice mora da se produži. Original sopstvena blanko menica mora biti propisno potpisana i pečatirana od strane izdavaoca bez popunjavanja ostalih bitnih elemenata menice, sa kopijom depo kartona, meničnim ovlašćenjem (u dva primerka) za popunu menica i potvrdom o registraciji menica sa klauzulom „bez protesta“. 

              Takođe, Privredni subjekt je u obavezi da, dostavi menicu za otklanjanje grešaka u garantnom roku, koja treba da glasi na 10% od vrednosti ugovora bez PDV-a i sa rokom važnosti najmanje 10 dana duže od garantnog roka i to u trenutku primopredaje-završetka radova i potpisivanja zapisnika o kvantitativnom i kvalitativnom prijemu.

                                                                         Član 10. 

              Garantni rokovi za izvedene radove iznose:
· Garantni rok je minimum 5 godina za sve izvršene radove iz oblasti: arhitektonsko-građevinski radovi, elektroenergetska instalacija, termomašinska instalacija, vodovod i kanalizacija, instalaciji informacionog sistema i i kontrole pristupa/interfona i instalaciji za automatsku dojavu požara.
· Garantni rok je minimum 12 meseci za isporučenu i instaliranu opremu u okviru opisanih aktivnosti iz oblasti: arhitektonsko-građevinski radovi, elektroenergetska instalacija, termomašinska instalacija, vodovod i kanalizacija, instalaciji informacionog sistema i i kontrole pristupa/interfona i instalaciji za automatsku dojavu požara.
· Garantni rok na radove iz oblasti rashladno postrojenje za MRI je minimum 2 godine godina, a na opremu iz iste oblasti 12 meseci.

· Garantni rok na radove i opremu iz oblasti RF kaveza je minimum 2 godine. 

              Privredni subjekt je obavezan da, na dan izvršene primopredaje radova koji su predmet ovog ugovora, zapisnički preda Naručiocu sve garantne listove za ugrađene materijale.
                                                                          Član 11. 

               Privredni subjekt je dužan da u toku garantnog roka, na prvi pisani poziv Naručioca, otkloni o svom trošku sve nedostatke koji se odnose na ugovoreni kvalitet izvedenih radova, ugrađenih materijala i opreme, a koji nisu nastali nepravilnom upotrebom, kao i sva oštećenja prouzrokovana ovim nedostacima. 
               Ako Privredni subjekt ne pristupi izvršenju svoje obaveze iz prethodnog stava u roku od 5 dana po prijemu pisanog poziva od strane Naručioca, Naručilac je ovlašćen da za otklanjanje nedostataka angažuje drugo pravno ili fizičko lice, na teret Izvođača, naplatom menice za otklanjanje grešaka u garantnom roku. 
               Ukoliko menica za otklanjanje grešaka u garantnom roku ne pokriva u potpunosti troškove nastale povodom otklanjanja nedostataka iz stava 1. ovog člana, Naručilac ima pravo da od Izvođača traži naknadu štete, do punog iznosa stvarne štete. 

                                                                            Član 12.

                 Za ukupan ugrađeni materijal i opremu Privredni subjekt mora da ima sertifikate kvaliteta i ateste koji se zahtevaju po važećim propisima i merama za objekte te vrste u skladu sa projektnom dokumentacijom. 

                Ukoliko Naručilac utvrdi da ugrađeni materijal ili oprema ne odgovara standardima i tehničkim propisima, zabranjuje njegovu upotrebu. U slučaju spora merodavan je nalaz ovlašćene organizacije za kontrolu kvaliteta. 

                Privredni subjekt je dužan da o svom trošku obavi odgovarajuća ispitivanja materijala i kontrolu kvaliteta opreme i odgovoran je ukoliko upotrebi materijal koji ne odgovara kvalitetu. U slučaju da je zbog upotrebe nekvalitetnog materijala ugrožena bezbednost objekta, Naručilac ima pravo da traži da Privredni subjekt poruši izvedene radove i da ih o svom trošku ponovo izvede u skladu sa tehničkom dokumentacijom i ugovornim odredbama. 

               Ukoliko Privredni subjekt u određenom roku to ne učini, Naručilac ima pravo da angažuje drugog Izvođača isključivo na trošak Izvođača po ovom ugovoru. 

                                                                             Član 13. 

              Privredni subjekt će deo radova koji su predmet ovog ugovora izvršiti preko podizvođača: ____ (u % iskazan deo radova). Privredni subjekt u potpunosti odgovara Naručiocu za izvršenje ugovorenih obaveza, te i za radove izvedene od strane podizvođača, kao da ih je sam izveo. 

              Privredni subjekt ne može angažovati kao podizvođača lice koje nije naveo u ponudi, u suprotnom naručilac će realizovati sredstvo obezbeđenja i raskinuti ugovor, osim ako bi raskidom ugovora naručilac pretrpeo znatnu štetu. 

              Privredni subjekt može angažovati kao podizvođača lice koje nije naveo u ponudi, ako je na strani podizvođača nakon podnošenja ponude nastala trajnija nesposobnost plaćanja, ako to lice ispunjava sve uslove određene za podizvođača i ukoliko dobije prethodnu saglasnost naručioca. 

                                                                            Član 14. 

               Ukoliko se tokom izvođenja ugovorenih radova pojavi potreba za izvođenjem viškova radova Izvođač je dužan da zastane sa tom vrstom radova i o tome obavesti stručni nadzor i Naručioca u pisanoj formi. Privredni subjekt nije ovlašćen da bez pisane saglasnosti Naručioca i stručnog nadzora menja obim ugovorenih radova i izvodi viškove radova. 

                                                                            Član 15.

               Privredni subjekt može i bez prethodne saglasnosti Naručioca, a uz saglasnost stručnog nadzora izvesti hitne nepredviđene radove, ukoliko je njihovo izvođenje nužno. 

               Privredni subjekt i stručni nadzor su dužni da istog dana kada nastupe okolnosti iz stava 1. ovog člana, o tome obaveste Naručioca. 

               Naručilac može raskinuti ugovor ukoliko bi usled ovih radova cena morala biti znatno povećana, o čemu je dužan da bez odlaganja obavesti Izvođača. Izvođač ima pravo na pravičnu naknadu za hitne nepredviđene radove. 
                                                                           Član 16. 

               Naknadni radovi su radovi koji nisu ugovoreni i nisu nužni za ispunjenje ovog ugovora. Faktički obavljeni naknadni radovi, bez zaključenog ugovora, su pravno nevažeći. 

                                                                         Član 17. 

               Komisiju za primopredaju radova čine tri odgovorna tehnička lica Naručioca i jedan predstavnik Privrednog subjekta. Primopredaja radova se vrši komisijski najkasnije u roku od 15 dana od završetka radova. Komisija sačinjava zapisnik o kvantitativnoj i kvalitatativnoj primopredaji radova na dan primopredaje radova. 

               Privredni subjekt je dužan da prilikom primopredaje radova preda, pre tehničkog pregleda, popunjene odgovarajuće tabele svih ugrađenih materijala u tri izvoda sa priloženim atestima, kao i projekte izvedenih radova u dva primerka ukoliko je to potrebno u skladu sa Zakonom o planiranju i izgradnji. 

               Greške, odnosno nedostatke koje utvrdi Naručilac u toku izvođenja ili prilikom preuzimanja i predaje radova, Privredni subjekt mora da otkloni bez odlaganja. Ukoliko te nedostatke Privredni subjekt ne počne da otklanja u roku od pet dana po prijemu poziva od strane Naručioca i ako ih ne otkloni u sporazumno utvrđenom roku, Naručilac će radove poveriti drugom izvođaču na račun Privrednog subjekta. 

               Tehnički pregled radova i upotrebnu dozvolu obezbediće Naručilac. 

                                                                      Član 18. 

                  Konačna količina i vrednost radova po ovom ugovoru utvrđuje se na bazi stvarno izvedenih količina radova overenih u građevinskoj knjizi od strane stručnog nadzora i usvojenih jediničnih cena iz ponude. 

                                                                      Član 19. 

                  Naručilac ima pravo na jednostrani raskid Ugovora u sledećim slučajevima:  

ukoliko Privredni subjekt kasni sa izvođenjem radova duže od 15 kalendarskih dana, kao i ako:

Privredni subjekt ne izvodi radove u skladu sa projektno-tehničkom dokumentacijom ili iz neopravdanih razloga prekine sa izvođenjem radova;  

ukoliko izvršeni radovi ne odgovaraju propisima ili standardima za tu vrstu posla i kvalitetu navedenom u ponudi Privrednog subjekta, a Privredni subjekt nije postupio po primedbama stručnog nadzora;  

u slučaju nedostatka sredstava za njegovu realizaciju.

                                                                     Član 20. 

                  U slučaju jednostranog raskida ugovora, osim u slučaju nedostatka sredstava za njegovu realizaciju, Naručilac ima pravo da za radove koji su predmet ovog ugovora angažuje drugog Privrednog subjekta i aktivira garanciju banke za dobro izvršenje posla. 

                  Privredni subjekt je u navedenom slučaju obavezan da nadoknadi Naručiocu štetu, koja predstavlja razliku između cene predmetnih radova po ovom ugovoru i cene radova novog izvođača za te radove. 

                  Ugovor se raskida izjavom u pisanoj formi koja se dostavlja drugoj ugovornoj strani i sa otkaznim rokom od 8 dana od dana prijema izjave. Izjava mora da sadrži osnov za raskid ugovora. U slučaju raskida ugovora, Izvođač je dužan da izvedene radove obezbedi od propadanja, da Naručiocu preda projekat izvedenog stanja, kao i zapisnik komisije o stvarno izvedenim radovima i zapisnik komisije o konačnom finansijskom obračunu po predmetnom ugovoru do dana raskida ugovora. 

                  Troškove snosi ugovorna strana koja je odgovorna za raskid ugovora. 
                                                                       Član 21. 

            Za sve što ovim ugovorom nije posebno utvrđeno primenjuju se odredbe Zakona o obligacionim odnosima, Zakona o planiranju i izgradnji, kao i odredbe Posebnih uzansi o građenju i drugih važećih propisa Republike Srbije. 
                                                                       Član 22. 

            Sve eventualne sporove ugovorne strane će rešavati sporazumno. Ukoliko do sporazuma ne dođe, ugovara se nadležnost Privrednog suda u Zrenjaninu. 

                                                                       Član 23. 

            Ovaj ugovor je sačinjen četiri jednakih primeraka, po dva za svaku ugovornu stranu.

  Za Privrednog subjekta




        Za Naručioca 

                                            


             V.D. Direktora Opšte bolnice Zrenjanin

    ________________


                                   _________________________







                                            dr Igor Kitaresku
                                                            
Napomena:

Ovaj model ugovora predstavlja sadržinu ugovora koji će biti zaključen sa izabranim privrednim subjektom. 
Ugovor će pre potpisivanja biti sadržinski prilagođen prema tome da li ponuđač podnosi ponudu samostalno, kao zajedničku ponudu, ponudu sa podizvođačem, i sl.
